प्रथम स्मारक पूजन समारोह आज अख्त्यारपुर में
शुजालपुर | भय्यूजी महाराज की प|ी स्व. माधवी देशमुख की जयंती उपलक्ष्य में स्मारक छतरी पूजन समारोह का आयोजन सोमवार को उनके गृह ग्राम अख्त्यारपुर में होगा। आयोजन उनके सामाजिक एवं पारमार्थिक ट्रस्ट द्वारा किया जाएगा। इसमें केंद्रीय सिंहस्थ समिति अध्यक्ष माखनसिंह चौहान, गायिका अनुराधा पौडवाल, विधायक जसवंत सिंह हाड़ा, इंदरसिंह परमार, रमेश मेंदोला, गायत्री राजे पंवार, पूर्व विधायक नेमीचंद जैन, सांसद उदयप्रताप सिंह, कुलपति आर.एस. कुरील विशेष रूप से मौजूद रहेंगे।
सद्गुरु दत्त धार्मिक एवं पारमार्थिक ट्रस्ट चेयरमैन शरद आर. पवार ने बताया सुबह 8 बजे भय्यूजी महाराज के हाथों स्मारक पूजन एवं पूर्णाहुति होगी। सुबह 10 बजे संस्था प्रकाशित साहित्य का विमोचन किया जाएगा। इसमें संस्था की पत्रिका धर्मादित्य टाइम्स वार्षिक विशेषांक के साथ-साथ भय्यूजी महाराज द्वारा लिखित चार पुस्तकें, वार्षिक दिग्दर्शिका कैलेंडर का लोकार्पण होगा। संस्था द्वारा चलाए जाने वाले शीत ऋतु मानवता सेवा अभियान का शुभारंभ भी होगा। इसके अंतर्गत निर्धनों को कंबल बांटे जाएंगे। इस वर्ष 15 हजार कंबलों के वितरण का लक्ष्य रखा है। संस्था द्वारा जनसंख्या को आदर्श नागरिकता में बदलने के लिए संविधान जागरण अभियान दत्त जयंती महोत्सव से चलाया जाता है। इस वर्ष अख्त्यारपुर एवं शुजालपुर में भी संविधान जागरण अभियान चलाया जा रहा है। इसकी विधिवत घोषणा कार्यक्रम में की जाएगी। आयोजन में इंदौर, शुजालपुर, शाजापुर के अलावा महाराष्ट्र के कई गुरु बंधु शामिल होंगे।
mai_Deva mai_Deva hin_Deva